Diari Oficial de la Generalitat Valenciana


Sumari del DOGV 7175, del 18-12-2013 (2013/11906)

RESOLUCIÓ de 4 de novembre de 2013, del secretari autonòmic de Justícia, per la qual es publica el text resumit de dos resolucions de la Secretaria Autonòmica de Justícia per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Rural d'Alginet, Fundació de la Comunitat Valenciana i Fundación Fe Fundación Esperanza Pertusa de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7175

Data del DOGV
:   18-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11444


Data del document
:   04-11-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 4 de novembre de 2013, del secretari autonòmic de Justícia, per la qual es publica el text resumit de dos resolucions de la Secretaria Autonòmica de Justícia per les quals s'acorda la inscripció en el Registre de Fundacions de la Comunitat Valenciana de les entitats que se citen a continuació: Rural d'Alginet, Fundació de la Comunitat Valenciana i Fundación Fe Fundación Esperanza Pertusa de la Comunitat Valenciana. [2013/11932]  
En compliment del que disposa l'article 29.h de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:  
  
  
Primer  
Per la Resolució de 23 d'agost de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana l'entitat denominada Rural d'Alginet, Fundació de la Comunitat Valenciana, amb el número 574V i classificar-la amb el caràcter d'assistencial, de promoció de l'acció social, sota la tutela del protectorat que exercix la Generalitat. El seu domicili radicarà al carrer València, núm. 13, de la localitat d'Alginet.  
D'acord amb l'article 6 dels seus estatuts, relatiu als fins i activitats, la fundació té per objecte la realització d'activitats tendents a la promoció cultural, social, associativa i assistencial, cooperació per al desenrotllament, defensa del medi ambient, suport del món rural i de models de desenrotllament sostenible, foment de l'economia i de la investigació a l'entorn local d'Alginet i, en particular, assumir la continuïtat de l'activitat social de la fundadora, Caixa Rural d'Alginet, qualsevol que fóra la seua evolució dins del sistema financer espanyol. Escau al Patronat determinar la manera en què s'hauran de complir els fins enumerats en este article. Les prestacions de la fundació s'atorgaran de forma no lucrativa.  
El desenrotllament de l'objecte de la fundació s'efectuarà a través d'alguna de les formes següents d'actuació:  
Gestió, per compte propi o de la Caixa Rural d'Alginet, dels recursos del seu fons de formació i promoció cooperativa, aplicant-los a les seues activitats, respectant, si és el cas, les directrius emanades de la mencionada caixa rural i/o de les seues autoritats supervisores.  
  
Realització d'aportacions a obres beneficoassistencials.  
Conservació del patrimoni cultural i artístic d'Alginet.  
Encoratjar la vida associativa de la ciutat d'Alginet, contribuint a les seues celebracions i esdeveniments socials, fomentant els valors distintius de la seua identitat.  
Convocatòria de beques i finançament de treballs d'investigació relacionats amb els fins de la fundació i/o la seua divulgació.  
Promoció d'activitats associatives agràries.  
Seran potencials beneficiaris de la fundació les persones i entitats que siguen socis de les cooperatives agràries o de crèdit domiciliades a Alginet o altres institucions locals de caràcter associatiu en què participen els esmentats socis. La fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que reunint les condicions expressades anteriorment estime el Patronat que són legítims creditors d'estos, d'acord amb les bases, normes o regles que establisca a este efecte. Ningú podrà al·legar davant de la Fundació un dret preferent a gaudir dels seus beneficis, ni imposar la seua atribució a una persona o entitat determinada.  
  
  
Segon  
Per la Resolució de data 27 de setembre de 2013, del secretari autonòmic de Justícia de la Conselleria de Governació i Justícia, es va acordar inscriure en el Registre de Fundacions de la Comunitat Valenciana l'entitat denominada Fundación Fe Fundación Esperanza Pertusa de la Comunitat Valenciana, amb el número 210A i classificar-la amb el caràcter d'Altres ?Social, Cultural i Educativa- sota la tutela del protectorat que exercix la Generalitat Valenciana. El seu domicili radicarà al carrer Marie Curie, núm. 38, de la localitat d'Elx.  
D'acord amb l'article 6 dels seus estatuts, relatiu als fins i activitats, la Fundación Fe Fundación Esperanza Pertusa de la Comunitat Valenciana perseguix fins d'interés general contribuint al progrés de la societat en què desenrotlla la seua activitat a través del foment, desenrotllament, promoció i difusió d'activitats cíviques, educatives, culturals, científiques, esportives, sanitàries, laborals d'enfortiment institucional, de cooperació per al desenrotllament, de promoció del voluntariat, de promoció de l'acció social, de defensa del medi ambient, i de foment de l'economia social, de promoció i atenció a les persones en risc d'exclusió per raons físiques, socials o culturals, de foment de la tolerància, de desenrotllament de la societat de la informació o d'investigació científica i desenrotllament tecnològic. Escau al Patronat de la fundació determinar la manera en què s'hauran de complir els fins enumerats en este article.   
El desenrotllament de l'objecte de la fundació s'efectuarà a través d'alguna de les formes següents d'actuació:  
1. Col·laborar en la deguda difusió dels valors empresarials i culturals, per mitjà de la realització de cicles, conferències, simposis, concerts, representacions, exposicions o qualssevol activitats de naturalesa anàloga.  
2. Realitzar activitats de formació en valors, habilitats socials, especialment.  
3. Desenrotllament de programes d'oci temps lliure i esport.  
4. L'organització i realització d'estudis i projectes culturals, científics, d'investigació, I+D+I i d'alt valor tecnològic.  
5. Instaurar i concedir premis, beques i ajudes sobre temes relacionats amb els fins fundacionals.  
6. Qualssevol altres que permeten el compliment dels seus fins.  
Presidit per principis de respecte i compliment dels fins fundacionals, el seu desenrotllament podrà efectuar-se, entre d'altres, pels següents mitjans:  
a) Per la fundació directament, ja siga en instal·lacions pròpies o en aquelles altres que puguen ser cedides puntualment per a la realització d'activitats de divulgació o promoció dels fins fundacionals.  
  
b) Participant en la creació d'altres entitats de naturalesa associativa o fundacional d'objecte anàleg a semblant al de la fundació, o cooperant amb aquells organismes que perseguisquen la consecució de fins no lucratius que, a criteri del Patronat, s'entenguen perfectament compatibles amb l'esperit de suport a finalitats d'interés públic o social.  
  
c) Participant o col·laborant en el desenrotllament de les activitats d'altres entitats, organismes, institucions o persones de qualsevol classe físiques i jurídiques, que d'alguna manera puguen servir als fins perseguits per la fundació.  
D'acord amb l'article 7 dels seus estatuts, relatiu als beneficiaris, seran beneficiaris potencials de la fundació la societat en general i per a assegurar esta circumstància la fundació donarà, a este efecte, la major publicitat i informació als seus propis fins i activitats. Els beneficiaris seran seleccionats per la fundació amb criteris d'imparcialitat, no-discriminació i objectivitat, sempre de forma no lucrativa, d'acord amb les bases, normes o regles que s'elaboren per a la seua selecció pel Patronat. Ningú podrà al·legar davant de la Fundació un dret preferent a gaudir dels seus beneficis, ni imposar la seua atribució a una persona o entitat determinada.   
  
València, 4 de novembre de 2013.- El secretari autonòmic de Justícia: Antonio Gastaldi Mateo.